**ΑΠΟΣΠΑΣΜΑ ΠΡΑΚΤΙΚΟΥ**

**ΤΗΣ ΕΤΗΣΙΑΣ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΜΕΤΟΧΩΝ ΤΗΣ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «ΠΛΑΙΣΙΟ COMPUTERS ΑΝΩΝΥΜΟΣ ΕΜΠΟΡΙΚΗ**

**ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ**

**ΚΑΙ ΕΙΔΩΝ ΒΙΒΛΙΟΧΑΡΤΟΠΩΛΕΙΟΥ»**

**της 8ης IOYNIOY 2021**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Σήμερα την **8η Ιουνίου 2021, ημέρα Τρίτη και ώρα 17:00**, οι κ.κ. μέτοχοι της Ανώνυμης Εταιρείας με την επωνυμία **«ΠΛΑΙΣΙΟ COMPUTERS ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΚΑΙ ΕΙΔΩΝ ΒΙΒΛΙΟΧΑΡΤΟΠΩΛΕΙΟΥ»** και τον διακριτικό τίτλο «**ΠΛΑΙΣΙΟ COMPUTERS Α.Ε.Β.Ε.»** συνήλθαν, σε συνέχεια της από 14.05.2021 προσκλήσεως του Διοικητικού Συμβουλίου, σε Ετήσια Τακτική Γενική Συνέλευση **από απόσταση σε πραγματικό χρόνο μέσω τηλεδιάσκεψης, με χρήση ηλεκτρονικών μέσων και χωρίς τη φυσική παρουσία των μετόχων στον τόπο διεξαγωγής της**, σύμφωνα με τις διατάξεις των άρθρων 120 παρ. 3 και 125 του ν. 4548/2018 καθώς και του άρθρου 22 παρ. 7 του Καταστατικού της Εταιρείας, προκειμένου να συζητήσουν και να λάβουν αποφάσεις επί των παρακάτω θεμάτων της ημερησίας διατάξεως:

**Θέμα 1ο:** Υποβολή και έγκριση της ετήσιας Οικονομικής Έκθεσης της Εταιρείας και του Ομίλου της 32ης εταιρικής χρήσεως 2020 (01.01.2020-31.12.2020), μετά των ετησίων Χρηματοοικονομικών Καταστάσεων (εταιρικών και ενοποιημένων) της εν λόγω εταιρικής χρήσεως (01.01.2020-31.12.2020), και των σχετικών ετησίων Εκθέσεων του Διοικητικού Συμβουλίου και των Ελεγκτών καθώς και υποβολή της Έκθεσης Πεπραγμένων της Επιτροπής Ελέγχου για την εν λόγω χρήση.

**Θέμα 2ο:** Έγκριση διάθεσης αποτελεσμάτων χρήσεως 2020 (01.01.2020-31.12.2020), λήψη απόφασης περί διανομής (καταβολής) μερίσματος και παροχή προς το Διοικητικό Συμβούλιο των αναγκαίων εξουσιοδοτήσεων.

**Θέμα 3ο:**Έγκριση της συνολικής διαχείρισης και απαλλαγή των Ορκωτών Ελεγκτών-Λογιστών από κάθε ευθύνη αποζημίωσης για τα πεπραγμένα της κλειόμενης 32ης εταιρικής χρήσεως 2020 (01.01.2020-31.12.2020), καθώς και για τις ετήσιες Χρηματοοικονομικές Καταστάσεις της εν λόγω χρήσεως.

**Θέμα 4ο:** Εκλογή Ελεγκτικής Εταιρείας από το Δημόσιο Μητρώο για τον υποχρεωτικό έλεγχο των Χρηματοοικονομικών Καταστάσεων (εταιρικών και ενοποιημένων) της τρέχουσας εταιρικής χρήσεως 2021 (01.01.2021-31.12.2021) και καθορισμός της αμοιβής αυτής.

**Θέμα 5ο:** Έγκριση καταβληθεισών αμοιβών, μισθών και αποζημιώσεων προς τα μέλη του Διοικητικού Συμβουλίου για τις παρασχεθείσες από αυτά υπηρεσίες κατά την κλειόμενη εταιρική χρήση 2020 (01.01.2020-31.12.2020) και καθορισμός-προέγκριση νέων αμοιβών και μισθών των μελών του Διοικητικού Συμβουλίου.

**Θέμα 6ο:** Υποβολή προς συζήτηση και ψήφιση από την Τακτική Γενική Συνέλευση της Έκθεσης Αποδοχών της χρήσεως 2020 (01.01.2020-31.12.2020) σύμφωνα με το άρθρο 112 του ν. 4548/2018.

**Θέμα 7ο:** Εκλογή νέου Διοικητικού Συμβουλίου της Εταιρείας και ορισμός των ανεξάρτητων μελών αυτού.

**Θέμα 8ο:** Ορισμός Επιτροπής Ελέγχου (Audit Committee), σύμφωνα με τις διατάξεις του άρθρου 44 του ν. 4449/2017, όπως ισχύει σήμερα.

**Θέμα 9ο:** Έγκριση της Πολιτικής Καταλληλόλητας των μελών του Διοικητικού Συμβουλίου, σύμφωνα με το άρθρο 3 του ν. 4706/2020.

**Θέμα 10ο:** Παροχή εγκρίσεως-αδείας προς τα μέλη του Διοικητικού Συμβουλίου και τους Διευθυντές της Εταιρείας για τη διενέργεια πράξεων που υπάγονται στους σκοπούς της Εταιρείας και για τη συμμετοχή τους σε εταιρείες που επιδιώκουν όμοιους, συναφείς ή παρεμφερείς σκοπούς σύμφωνα με το άρθρο 98 παρ. 1 του ν. 4548/2018.

**Θέμα 11ο:** Έγκριση προγράμματος αγοράς ιδίων μετοχών της Εταιρείας μέσω του Χρηματιστηρίου Αθηνών, σύμφωνα με το άρθρο 49 του ν. 4548/2018, όπως ισχύει, και παροχή σχετικών εξουσιοδοτήσεων.

**Θέμα 12ο**: Τροποποίηση του άρθρου 22 του Καταστατικού της Εταιρείας.

**Θέμα 13ο:** Λοιπά θέματα και ανακοινώσεις.

Η ετήσια Τακτική Γενική Συνέλευση συνήλθε κατόπιν της από 14.05.2021 προσκλήσεως του Διοικητικού Συμβουλίου της Εταιρείας, η οποία έτυχε των νομίμων διατυπώσεων δημοσιότητας σύμφωνα με τα οριζόμενα στο άρθρο 122 του ν. 4548/2018 και του Καταστατικού της Εταιρείας και ειδικότερα σε πλήρη και αναλυτική μορφή:

***(α)*** *αναρτήθηκε στον επίσημο διαδικτυακό τόπο του Γ.Ε.ΜΗ. (*[*www.businessregistry.gr*](http://www.businessregistry.gr)*), την* ***14η Μαΐου 2021 με αριθμό πρωτοκόλλου 2375034/14.05.2021****,*

***(β)*** *αναρτήθηκε στη νόμιμα καταχωρημένη στο Γενικό Εμπορικό Μητρώο (Γ.Ε.ΜΗ.) ιστοσελίδα της Εταιρείας (http://www.plaisio.gr), στην ειδικά προς τούτο διαμορφωμένη Ενότητα στο Τμήμα περί Γενικών Συνελεύσεων και τέλος*

***(γ)*** *απεστάλη προς δημοσίευση στον διαδικτυακό τόπο της ρυθμιζόμενης αγοράς, στην οποία διαπραγματεύονται οι μετοχές της Εταιρείας.*

Παράλληλα το κείμενο της προσκλήσεως αναρτήθηκε σε εμφανή θέση των γραφείων της έδρας της Εταιρείας στη Μαγούλα Αττικής (θέση ΣΚΛΗΡΗ), από την ημερομηνία καταρτίσεώς της, ήτοι την 14.05.2021, όπου και παρέμεινε αναρτημένη μέχρι σήμερα και ως εκ τούτου έχουν τηρηθεί στο ακέραιο όλες οι τασσόμενες εκ του νόμου υποχρεώσεις δημοσιότητας που άπτονται και αφορούν στην νόμιμη σύγκληση της παρούσας Ετήσιας Τακτικής Γενικής Συνέλευσης.

Επισημαίνεται ότι σύμφωνα με το άρθρο 124 παρ. 1 του ν. 4548/2018 *«στη Γενική Συνέλευση δικαιούται να συμμετάσχει κάθε μέτοχος ο οποίος έχει και αποδεικνύει την ιδιότητα αυτή κατά την ημέρα διεξαγωγής της Γενικής Συνέλευσης»*.

Περαιτέρω, σύμφωνα με το άρθρο 124 παρ. 6 του ν. 4548/2018 *«στην περίπτωση εταιρειών οι μετοχές των οποίων είναι εισηγμένες σε ρυθμιζόμενη αγορά, μπορεί να συμμετέχει στη Γενική Συνέλευση (αρχική συνεδρίαση και επαναληπτική) το πρόσωπο που έχει τη μετοχική ιδιότητα κατά την έναρξη της πέμπτης (5ης) ημέρας πριν από την ημέρα της αρχικής συνεδρίασης της Γενικής Συνέλευσης* ***(ημερομηνία καταγραφής), ήτοι εν προκειμένω κατά την 3η Ιουνίου 2021.***

Η απόδειξη της μετοχικής ιδιότητας μπορεί να γίνεται με κάθε νόμιμο μέσο και πάντως βάσει ενημέρωσης που λαμβάνει η Εταιρεία μέχρι και πριν την έναρξη διεξαγωγής της Γενικής Συνέλευσης από την ΕΛ.Κ.Α.Τ. ή μέσω των συμμετεχόντων και εγγεγραμμένων διαμεσολαβητών στο Κεντρικό Αποθετήριο Τίτλων σε κάθε άλλη περίπτωση.

Από την ημέρα δημοσίευσης της πρόσκλησης για την σύγκληση της παρούσας Ετήσιας Τακτικής Γενικής Συνέλευσης μέχρι και την ημέρα διεξαγωγής της, αναρτήθηκαν στην ιστοσελίδα της Εταιρείας (http://www.plaisio.gr), σύμφωνα με το άρθρο 123 παρ. 3 και 4 του ν. 4548/2018, οι ακόλουθες πληροφορίες:

***(α)*** *η πρόσκληση (το πλήρες κείμενο αυτής) για την σύγκληση της παρούσας Ετήσιας Τακτικής Γενικής Συνέλευσης,*

***(β)*** *ο συνολικός αριθμός των μετοχών και των δικαιωμάτων ψήφου που υφίστανται κατά την ημερομηνία της πρόσκλησης,*

***(γ)*** *τα έγγραφα που πρόκειται να υποβληθούν στη Γενική Συνέλευση,*

***(δ)*** *σχέδιο απόφασης για κάθε προτεινόμενο θέμα της ημερησίας διάταξης,*

***(ε)*** *τα έντυπα που πρέπει να χρησιμοποιηθούν για την άσκηση του δικαιώματος ψήφου μέσω εκπροσώπου ή αντιπροσώπου,*

***(στ)*** *οι όροι και προϋποθέσεις για την εξ αποστάσεως συμμετοχή στη Γενική Συνέλευση και τέλος*

***(ζ)*** *ενημέρωση σχετικά με την προστασία δεδομένων προσωπικού χαρακτήρα.*

Ο Πρόεδρος του Διοικητικού Συμβουλίου κ. Γεώργιος Γεράρδος, ανέλαβε προσωρινά, σύμφωνα με τα οριζόμενα στο Καταστατικό της Εταιρείας, την προεδρία της Γενικής Συνέλευσης και προσέλαβε ως προσωρινή Γραμματέα για τη σύνταξη των πρακτικών της Γενικής Συνέλευσης την παρισταμένη, κατόπιν αδείας των μετόχων, Οικονομική Διευθύντρια της Εταιρείας, κα. Αικατερίνη Βασιλάκη, ενώ αναφέρθηκε στους μετόχους οι οποίοι έχουν δικαίωμα συμμετοχής και ψήφου στη σημερινή ετήσια Τακτική Γενική Συνέλευση.

Στη συνέχεια ο Πρόεδρος της Γενικής Συνελεύσεως ανέθεσε στην προσωρινή ως άνω Γραμματέα την ανάγνωση του καταλόγου των μετόχων, οι οποίοι, σύμφωνα με τα στοιχεία της ηλεκτρονικής συμμετοχής και ταυτοποίησης της «ΕΛΛΗΝΙΚΟ ΚΕΝΤΡΙΚΟ ΑΠΟΘΕΤΗΡΙΟ ΤΙΤΛΩΝ ΑΝΩΝΥΜΗ ΕΤΑΙΡΕΙΑ» (ΕΛ.Κ.Α.Τ.), διαπιστώνεται ότι έχουν υποβάλει εμπρόθεσμα αίτημα (πρόθεση) συμμετοχής στην παρούσα Ετήσια Τακτική Γενική Συνέλευση, με την ένδειξη του αριθμού των μετοχών και των ψήφων που έχει ο καθένας καθώς και των αντιπροσώπων αυτών και οι οποίοι τελικά συμμετείχαν μέσω τηλεδιάσκεψης και έχουν ως ακολούθως:

|  |  |  |  |  |  |
| --- | --- | --- | --- | --- | --- |
| **ΠΙΝΑΚΑΣ ΤΩΝ ΜΕΤΟΧΩΝ ΚΑΙ ΤΩΝ ΑΝΤΙΠΡΟΣΩΠΩΝ ΤΟΥΣ ΠΟΥ ΕΧΟΥΝ ΔΙΚΑΙΩΜΑ**  **ΣΥΜΜΕΤΟΧΗΣ ΚΑΙ ΨΗΦΟΥ ΣΤΗΝ ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ ΤΗΣ 8ΗΣ ΙΟΥΝΙΟΥ 2021** | | | | | |
| **Α/Α** | **ΟΝΟΜΑΤΕΠΩΝΥΜΟ** | **ΑΡΙΘΜΟΣ ΜΕΤΟΧΩΝ** | **ΤΡΟΠΟΣ ΠΑΡΑΣΤΑΣΕΩΣ** | **ΑΝΤΙΠΡΟΣΩΠΟΣ** | **ΑΡΙΘΜΟΣ ΨΗΦΩΝ** |
| 1 | [●] | 14.727.189 | [●] | [●] | 14.727.189 |
| 2 | [●] | 3.415.524 | [●] | [●] | 3.415.524 |
| 3 | [●] | 365.807 | [●] | [●] | 365.807 |
| 4 | [●] | 320.699 | [●] | [●] | 320.699 |
| 5 | [●] | 266.000 | [●] | [●] | 266.000 |
| 6 | [●] | 140.000 | [●] | [●] | 140.000 |
| 7 | [●] | 99.715 | [●] | [●] | 99.715 |
| 8 | [●] | 63.060 | [●] | [●] | 63.060 |
| 9 | [●] | 61.528 | [●] | [●] | 61.528 |
| 10 | [●] | 51.100 | [●] | [●] | 51.100 |
| 11 | [●] | 45.000 | [●] | [●] | 45.000 |
| 12 | [●] | 22.000 | [●] | [●] | 22.000 |
| 13 | [●] | 19.893 | [●] | [●] | 19.893 |
| 14 | [●] | 19.419 | [●] | [●] | 19.419 |
| 15 | [●] | 6.242 | [●] | [●] | 6.242 |
| 16 | [●] | 1.500 | [●] | [●] | 1.500 |
| 17 | [●] | 500 | [●] | [●] | 500 |
|  | **ΣΥΝΟΛΟ ΜΕΤΟΧΩΝ** | **19.625.176** | **ΣΥΝΟΛΟ ΨΗΦΩΝ** |  | **19.625.176** |

Στη συνέχεια το προσωρινό Προεδρείο ενημέρωσε τους συμμετέχοντες μετόχους ότι **δεν υφίστανται μέτοχοι, οι οποίοι γνωστοποίησαν εκπρόθεσμα, ήτοι μετά την παρέλευση σαράντα οκτώ (48) ωρών πριν από την ημερομηνία συνεδρίασης της Συνέλευσης, το διορισμό του αντιπροσώπου τους για την συμμετοχή τους στην παρούσα Ετήσια Τακτική Γενική Συνέλευση.**

Ακολούθως η Γενική Συνέλευση, αφού διαπίστωσε την αντιστοιχία του ως άνω πίνακα με τους συμμετέχοντες μετόχους, κήρυξε τον παραπάνω Πίνακα οριστικό και διαπίστωσε ότι συμμετέχουν αυτοπροσώπως ή δι’ αντιπροσώπου συνολικά **δέκα επτά (17) εν συνόλω μέτοχοι που εκπροσωπούν 19.625.176 μετοχές επί συνόλου 22.075.665 μετοχών, δηλαδή ποσοστό ογδόντα εννέα κόμμα ενενήντα τοις εκατό (89,90%) του μετοχικού κεφαλαίου και των δικαιωμάτων ψήφου της Εταιρείας** και συνεπώς η παρούσα Ετήσια Τακτική Γενική Συνέλευση διαθέτει την απαιτούμενη απαρτία, σύμφωνα με το άρθρο 130 παρ. 3 του ν. 4548/2018 και το άρθρο 23 παρ. 4 του Καταστατικού της Εταιρείας, για την συζήτηση και λήψη αποφάσεων επί του συνόλου των θεμάτων της ημερησίας διατάξεως.

Μετά από την κύρωση του ως άνω Πίνακα Μετόχων ως οριστικού, και αφού δεν υπεβλήθη από τους συμμετέχοντες μετόχους καμία απολύτως ένσταση αναφορικά με την απαρτία και τον τρόπο σύγκλησης και συγκρότησης της παρούσας Συνέλευσης, η Ετήσια Τακτική Γενική Συνέλευση εξέλεξε, κατόπιν της σχετικής εισηγήσεως του προσωρινού Προέδρου, η οποία και έγινε ομοφώνως δεκτή από το σώμα, ***παμψηφεί το οριστικό Προεδρείο αποτελούμενο από την κα. Αικατερίνη Βασιλάκη ως οριστική Πρόεδρο και τον κ. Μάριο Βαμβακούρη, Υπεύθυνο Εξυπηρέτησης Μετόχων της Εταιρείας, ως οριστικό Γραμματέα εκτελούντα και χρέη Ψηφολέκτη***.

Ακολούθως, η οριστική ως άνω Πρόεδρος της Γενικής Συνέλευσης έθεσε σε ψηφοφορία την συμμετοχή χωρίς δικαίωμα ψήφου στην παρούσα Ετήσια Τακτική Γενική Συνέλευση, μεταξύ άλλων, του Πρόεδρου της Επιτροπής Ελέγχου, της Εσωτερικής Ελεγκτού, των Ορκωτών Ελεγκτών-Λογιστών, καθώς και των Νομικών Συμβούλων της Εταιρείας, ζητώντας συγχρόνως την παροχή σχετικής άδειας από τη Γενική Συνέλευση.

Η Ετήσια Τακτική Γενική Συνέλευση παρείχε ομόφωνα την άδεια στα ανωτέρω πρόσωπα προκειμένου να συμμετάσχουν εξ αποστάσεως στην παρούσα Γενική Συνέλευση χωρίς δικαίωμα ψήφου και να παρακολουθήσουν τις εργασίες αυτής.

Κατόπιν τούτων, η Ετήσια Τακτική Γενική Συνέλευση προχώρησε στη λήψη αποφάσεων επί των θεμάτων της ημερήσιας διατάξεως και ειδικότερα:

**Θέμα 1ο:**

**Υποβολή και έγκριση της ετήσιας Οικονομικής Έκθεσης της Εταιρείας και του Ομίλου της 32ης εταιρικής χρήσεως 2020 (01.01.2020-31.12.2020), μετά των ετησίων Χρηματοοικονομικών Καταστάσεων (εταιρικών και ενοποιημένων) της εν λόγω εταιρικής χρήσεως (01.01.2020-31.12.2020), και των σχετικών ετησίων Εκθέσεων του Διοικητικού Συμβουλίου και των Ελεγκτών καθώς και υποβολή της Έκθεσης Πεπραγμένων της Επιτροπής Ελέγχου για την εν λόγω χρήση.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 2ο:**

**Έγκριση διάθεσης αποτελεσμάτων χρήσεως 2020 (01.01.2020-31.12.2020), λήψη απόφασης περί διανομής (καταβολής) μερίσματος και παροχή προς το Διοικητικό Συμβούλιο των αναγκαίων εξουσιοδοτήσεων.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 3ο:**

**Έγκριση της συνολικής διαχείρισης και απαλλαγή των Ορκωτών Ελεγκτών-Λογιστών από κάθε ευθύνη αποζημίωσης για τα πεπραγμένα της κλειόμενης 32ης εταιρικής χρήσεως 2020 (01.01.2020-31.12.2020), καθώς και για τις ετήσιες Χρηματοοικονομικές Καταστάσεις της εν λόγω χρήσεως.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 4ο:**

**Εκλογή Ελεγκτικής Εταιρείας από το Δημόσιο Μητρώο για τον υποχρεωτικό έλεγχο των Χρηματοοικονομικών Καταστάσεων (εταιρικών και ενοποιημένων) της τρέχουσας εταιρικής χρήσεως 2021 (01.01.2021-31.12.2021) και καθορισμός της αμοιβής αυτής.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 5ο:**

**Έγκριση καταβληθεισών αμοιβών, μισθών και αποζημιώσεων προς τα μέλη του Διοικητικού Συμβουλίου για τις παρασχεθείσες από αυτά υπηρεσίες κατά την κλειόμενη εταιρική χρήση 2020 (01.01.2020-31.12.2020) και καθορισμός-προέγκριση νέων αμοιβών και μισθών των μελών του Διοικητικού Συμβουλίου.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 6ο:**

**Υποβολή προς συζήτηση και ψήφιση από την Τακτική Γενική Συνέλευση της Έκθεσης Αποδοχών της χρήσεως 2020 (01.01.2020-31.12.2020) σύμφωνα με το άρθρο 112 του ν. 4548/2018.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 7ο:**

**Εκλογή νέου Διοικητικού Συμβουλίου της Εταιρείας και ορισμός των ανεξάρτητων μελών αυτού.**

Επί του έβδομου θέματος της ημερησίας διατάξεως η Πρόεδρος της Ετήσιας Τακτικής Γενικής Συνέλευσης ενημέρωσε τους συμμετέχοντες μέσω τηλεδιάσκεψης μετόχους ότι στο πλαίσιο της άμεσης, ουσιαστικής και αποτελεσματικής συμμόρφωσης και προσαρμογής της Εταιρείας στις επιταγές και ρυθμίσεις του νέου νόμου 4706/2020 (ΦΕΚ Α΄ 136/17.07.2020) περί εταιρικής διακυβέρνησης και ιδίως αφενός μεν ως προς τις διατάξεις περί καταλληλότητας, πολυμορφίας και επαρκούς εκπροσώπησης ανά φύλο στο Διοικητικό Συμβούλιο, αφετέρου δε ως προς τα ουσιαστικά κριτήρια και προϋποθέσεις ανεξαρτησίας των προτεινομένων ανεξαρτήτων μελών αυτού, κρίνεται ως απολύτως σκόπιμη, αναγκαία και ενδεδειγμένη η εκλογή νέου Διοικητικού Συμβουλίου, το οποίο θα διαθέτει την κατάλληλη με βάση το νέο κανονιστικό πλαίσιο σύνθεση και στελέχωση.

Παράλληλα, με την εκλογή του νέου Διοικητικού Συμβουλίου κατά τα ανωτέρω, καθίσταται αναγκαίος και ο ορισμός των ανεξαρτήτων μη εκτελεστικών μελών αυτού, σύμφωνα με τις διατάξεις του άρθρου 4 παρ. 1 του ν. 3016/2002 (ΦΕΚ Α΄ 110/17.05.2002), ο οποίος διατηρείται σε ισχύ μέχρι την 17.07.2021, καθώς και του άρθρου 9 παρ. 1 και 2 του ν. 4706/2020 (ΦΕΚ Α΄ 136/17.07.2020).

Εντός του πλαισίου που διαγράφεται από τις ανωτέρω αναφερόμενες νομοθετικές διατάξεις προτείνεται η εκλογή νέου εξαμελούς (6μελούς) Διοικητικού Συμβουλίου, δια της επανεκλογής εκ των απερχομένων μελών αυτού των κ.κ.: 1) Γεωργίου Γεράρδου του Κωνσταντίνου και 2) Κωνσταντίνου Γεράρδου του Γεωργίου, καθώς και της εκλογής των κ.κ.: 1) Αικατερίνης Βασιλάκη του Δημητρίου, 2) Αποστόλου Ταμβακάκη του Σταύρου, 3) Αλεξίου Πιλάβιου του Ανδρέα και 4) Κωνσταντίνου Μητρόπουλου του Σωτηρίου, ως νέων μελών αυτού.

Σημειώνεται ότι η προτεινόμενη εξαμελής (6μελής) σύνθεση του νέου Διοικητικού Συμβουλίου της Εταιρείας καλύπτει απόλυτα την πρόσφορη και προσήκουσα άσκηση των καθηκόντων και αρμοδιοτήτων του, αντανακλά το μέγεθος, την οργάνωση και τον τρόπο λειτουργίας της Εταιρείας που χαρακτηρίζεται από ταχύτητα και ευελιξία, και διακρίνεται για την ποικιλομορφία γνώσεων, προσόντων και εμπειρίας, στοιχεία τα οποία δύνανται να συμβάλουν αποτελεσματικά στην υλοποίηση των επιχειρηματικών στόχων και σχεδίων της Εταιρείας.

Υπενθυμίζεται, τέλος, χάριν πληρότητας ότι το σύνολο των βιογραφικών σημειωμάτων των υποψηφίων προς εκλογή μελών του Διοικητικού Συμβουλίου έχει ήδη αναρτηθεί στην ιστοσελίδα της Εταιρείας (http://www.plaisio.gr), επί σκοπώ πλήρους, επαρκούς και προσήκουσας ενημέρωσης των μετόχων της Εταιρείας αναφορικά με τα προσόντα, τις ικανότητες, την θεωρητική κατάρτιση και την επαγγελματική εμπειρία των υποψηφίων προς εκλογή μελών του Διοικητικού Συμβουλίου.

Σε συνέχεια των ανωτέρω, η Πρόεδρος της Γενικής Συνέλευσης εισηγείται όπως το νέο Διοικητικό Συμβούλιο απαρτίζεται από τα ακόλουθα μέλη:

1) Γεώργιο Γεράρδο του Κωνσταντίνου,

2) Κωνσταντίνο Γεράρδο του Γεωργίου,

3) Απόστολο Ταμβακάκη του Σταύρου

4) Αικατερίνη Βασιλάκη του Δημητρίου,

5) Αλέξιο Πιλάβιο του Ανδρέα και

6) Κωνσταντίνο Μητρόπουλο του Σωτηρίου.

Περαιτέρω, εκ των ως άνω υποψηφίων προς εκλογή μελών προτείνεται ο ορισμός των κ.κ.: 1) Αποστόλου Ταμβακάκη του Σταύρου, 2) Αλεξίου Πιλάβιου του Ανδρέα και 3) Κωνσταντίνου Μητρόπουλου του Σωτηρίου, ως ανεξαρτήτων μελών του Διοικητικού Συμβουλίου, καθόσον, όπως διαπιστώθηκε κατόπιν ενδελεχούς εξέτασης, πληρούνται στο πρόσωπό τους άπασες οι τασσόμενες από το ισχύον νομοθετικό και κανονιστικό εν γένει πλαίσιο (και δη τόσο εκ του ισχύοντος μέχρι την 17.07.2021 άρθρου 4 παρ. 1 του ν. 3016/2002 όσο και, ιδίως, εκ του άρθρου 9 παρ. 1 και 2 του ν. 4706/2020), κριτήρια και προϋποθέσεις ανεξαρτησίας, ήτοι:

***(α)*** *δεν κατέχουν άμεσα ή έμμεσα ποσοστό δικαιωμάτων ψήφου μεγαλύτερο του 0,5% του μετοχικού κεφαλαίου της Εταιρείας και*

***(β)*** *είναι απαλλαγμένα από οιαδήποτε σχέση εξάρτησης, όπως αυτή (σχέση εξάρτησης) εξειδικεύεται αφενός μεν στην παρ. 1 του άρθρου 4 του ν. 3016/2002, αφετέρου δε στην παρ. 2 του άρθρου 9 του ν. 4706/2020, με την Εταιρεία ή συνδεδεμένα με αυτή πρόσωπα και ουδεμία οικονομική, επιχειρηματική, οικογενειακή ή άλλου είδους σχέση διατηρούν, η οποία δύναται να επηρεάσει τις αποφάσεις και την ανεξάρτητη, αντικειμενική και αμερόληπτη κρίση τους.*

Μετά την ως άνω διεξοδική εισήγηση της Προέδρου της Γενικής Συνελεύσεως και αφού διαπιστώθηκε ότι:

**(α)** πληρούνται στο ακέραιο οι τασσόμενες εκ των άρθρων 3 και 5 του ν. 4706/2020 απαιτήσεις και προβλέψεις περί επαρκούς εκπροσώπησης ανά φύλο στο Διοικητικό Συμβούλιο και ο επιβαλλόμενος εκ του νόμου αριθμός των προτεινομένων ανεξάρτητων μη εκτελεστικών μελών αυτού,

**(β)** τα υποψήφια προς εκλογή μέλη του Διοικητικού Συμβουλίου διαθέτουν τη θεωρητική κατάρτιση, τις δεξιότητες και ικανότητες, τα εχέγγυα ήθους, φήμης και ακεραιότητας, την ανεξαρτησία κρίσης και την εμπειρία για την εκτέλεση των καθηκόντων που πρόκειται να τους ανατεθούν και

**(γ)** τα προτεινόμενα ως ανεξάρτητα μη εκτελεστικά μέλη πληρούν τις προϋποθέσεις ανεξαρτησίας που προβλέπονται στο ισχύον κανονιστικό πλαίσιο,

η Γενική Συνέλευση των μετόχων, μετά από ψηφοφορία, αποφασίζει **κατά πλειοψηφία** και δη με πλειοψηφία 99,90% των συμμετεχόντων μετόχων (ειδικότερα 19.605.283 ψήφοι υπέρ και 19.893 ψήφοι κατά) την εκλογή νέου εξαμελούς (6μελούς) Διοικητικού Συμβουλίου της Εταιρείας, το οποίο θα απαρτίζεται από τα παρακάτω φυσικά πρόσωπα:

1) Γεώργιο Γεράρδο του Κωνσταντίνου και της Χρυσάνθης, κάτοικο [●] Αττικής, οδός [●] αριθ. [●], κάτοχο του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●]

2) Κωνσταντίνο Γεράρδο του Γεωργίου και της Άννας, κάτοικο [●] Αττικής, οδός [●] αριθ. [●], κάτοχο του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●]

3) Απόστολο Ταμβακάκη του Σταύρου και της Ευαγγελίας, κάτοικο [●] Αττικής, οδός [●] αριθ. [●], κάτοχο του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●]

4) Αικατερίνη Βασιλάκη του Δημητρίου και της Γεωργίας, κάτοικο [●] Αττικής, οδός [●] αριθ. [●], κάτοχο του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●]

5) Αλέξιο Πιλάβιο του Ανδρέα και της Αγγελικής,κάτοικο [●] Αττικής, οδός [●] αριθ. [●], κάτοχο του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●],

6) Κωνσταντίνο Μητρόπουλο του Σωτηρίου και της Ειρήνης, κάτοικο [●] Αττικής, οδός [●] αριθ. [●], κάτοχο του με αριθμό [●] Α.Δ.Τ., εκδοθέντος την [●] από το Τ.Α. [●], με Α.Φ.Μ. [●], Δ.Ο.Υ. [●],

**Όλοι οι παραπάνω είναι Έλληνες υπήκοοι.**

Σύμφωνα με το άρθρο 10 παρ. 3 του Καταστατικού της Εταιρείας η θητεία του νέου Διοικητικού Συμβουλίου είναι πενταετής, άρχεται την 08.06.2021 και λήγει την 08.06.2026, παρατεινόμενη μέχρι τη λήξη της προθεσμίας εντός της οποίας πρέπει να συνέλθει η αμέσως επόμενη Τακτική Γενική Συνέλευση και μέχρι τη λήψη σχετικής αποφάσεως, σε καμία περίπτωση όμως δεν μπορεί να υπερβεί την εξαετία.

Ταυτόχρονα με την αυτή κατά πλειοψηφία απόφασή της (ήτοι 19.605.283 ψήφοι υπέρ και 19.893 ψήφοι κατά), η Ετήσια Τακτική Γενική Συνέλευση των μετόχων της Εταιρείας όρισε, σύμφωνα με τις διατάξεις του ισχύοντος κανονιστικού πλαισίου (και δη του ισχύοντος μέχρι την 17.07.2021 άρθρου 4 του ν. 3016/2002 και του άρθρου 9 του ν. 4706/2020), ως ανεξάρτητα μη εκτελεστικά μέλη του νέου Διοικητικού Συμβουλίου τους κ.κ.: 1) Απόστολο Ταμβακάκη του Σταύρου, 2) Αλέξιο Πιλάβιο του Ανδρέα και 3) Κωνσταντίνο Μητρόπουλο του Σωτηρίου.

**Θέμα 8ο:**

**Ορισμός Επιτροπής Ελέγχου (Audit Committee), σύμφωνα με τις διατάξεις του άρθρου 44 του ν. 4449/2017, όπως ισχύει σήμερα.**

Επί του όγδοου θέματος της ημερησίας διατάξεως η Πρόεδρος της Γενικής Συνέλευσης υπενθύμισε προς τους συμμετέχοντες μετόχους ότι, σύμφωνα με τις διατάξεις του άρθρου 44 του ν. 4449/2017 (ΦΕΚ Α΄ 7/24.01.2017), όπως ισχύει μετά την τροποποίησή του από το άρθρο 74 του ν. 4706/2020 (ΦΕΚ Α΄ 136/17.07.2020), η Εταιρεία, ως οντότητα δημοσίου συμφέροντος, οφείλει να διατηρεί Επιτροπή Ελέγχου, αποτελούμενη από τρία (3) τουλάχιστον μέλη, τα οποία στην πλειονότητά τους πρέπει να είναι ανεξάρτητα από την ελεγχόμενη οντότητα, σύμφωνα με το εκάστοτε ισχύον κανονιστικό πλαίσιο.

Έτι περαιτέρω η Πρόεδρος της Γενικής Συνέλευσης ανέφερε ότι το είδος της Επιτροπής Ελέγχου, η θητεία, ο αριθμός και οι ιδιότητες των μελών αυτής αποφασίζονται από τη Γενική Συνέλευση των μετόχων της Εταιρείας, ενώ διευκρίνισε ότι η Επιτροπή Ελέγχου δύναται να συνιστά:

**(α)** Επιτροπή του Διοικητικού Συμβουλίου, η οποία αποτελείται από μη εκτελεστικά μέλη αυτού ή

**(β)** Ανεξάρτητη Επιτροπή, η οποία αποτελείται:

(i) είτε από μη εκτελεστικά μέλη του Διοικητικού Συμβουλίου και τρίτους

(ii) είτε μόνο από τρίτους.

Ως τρίτος νοείται κάθε πρόσωπο που δεν είναι μέλος του Διοικητικού Συμβουλίου.

Τέλος, σημείωσε ότι τα μέλη της Επιτροπής Ελέγχου οφείλουν να διαθέτουν στο σύνολό τους επαρκή γνώση του τομέα στον οποίο δραστηριοποιείται η Εταιρεία, ενώ ένα (1) τουλάχιστον μέλος της Επιτροπής, που είναι ανεξάρτητο από την Εταιρεία, πρέπει να διαθέτει επαρκή γνώση και εμπειρία στην ελεγκτική ή λογιστική.

Ενόψει των ανωτέρω και λαμβανομένης υπόψιν της σύνθεσης του νεοεκλεγέντος Διοικητικού Συμβουλίου της Εταιρείας, προτείνεται η εκλογή νέας Επιτροπής Ελέγχου ως ακολούθως:

**Ι. Είδος, σύνθεση και θητεία της Επιτροπής Ελέγχου**

Η νέα Επιτροπή Ελέγχου προτείνεται να **συνιστά Επιτροπή του Διοικητικού Συμβουλίου** και να αποτελείται από τα τρία (3) ανεξάρτητα μη εκτελεστικά μέλη αυτού.

Η θητεία της Επιτροπής Ελέγχου προτείνεται να συμπίπτει με τη θητεία του Διοικητικού Συμβουλίου, ήτοι να είναι πενταετής, αρχόμενη την 8η Ιουνίου 2021 και λήγουσα την 8η Ιουνίου 2026, παρατεινόμενη μέχρι τη λήξη της προθεσμίας εντός της οποίας πρέπει να συνέλθει η αμέσως επόμενη Τακτική Γενική Συνέλευση. Η θητεία της Επιτροπής Ελέγχου σε καμία περίπτωση δεν μπορεί να υπερβεί την εξαετία.

**ΙΙ. Μέλη της Επιτροπής Ελέγχου**

Δεδομένου ότι η Επιτροπή Ελέγχου θα αποτελεί Επιτροπή του Διοικητικού Συμβουλίου, τα μέλη της θα ορισθούν από το Διοικητικό Συμβούλιο, σύμφωνα με τη ρητή νομοθετική επιταγή του άρθρου 44 παρ. 1 παρ. γ΄ του ν.4449/2017, εκ των μη εκτελεστικών μελών αυτού.

Μετά την ως άνω αναλυτική εισήγηση της Προέδρου της Γενικής Συνελεύσεως και αφού ακολούθησε ψηφοφορία, η Γενική Συνέλευση των μετόχων αποφασίζει **κατά πλειοψηφία** και δη με πλειοψηφία 99,87% των συμμετεχόντων μετόχων (ειδικότερα 19.599.041 ψήφοι υπέρ και 26.135 ψήφοι κατά), την εκλογή νέας τριμελούς Επιτροπής Ελέγχου, σύμφωνα με τις διατάξεις του άρθρου 44 του ν. 4449/2017, η οποία:

**(α)** θα συνιστά Επιτροπή του Διοικητικού Συμβουλίου,

**(β)** θα αποτελείται από τα τρία (3) ανεξάρτητα μη εκτελεστικά μέλη του Διοικητικού Συμβουλίου,

**(γ)** ηθητεία της θα είναι πενταετής,αρχόμενη την 8η Ιουνίου 2021 και λήγουσα την 8η Ιουνίου 2026, παρατεινόμενη μέχρι τη λήξη της προθεσμίας εντός της οποίας πρέπει να συνέλθει η αμέσως επόμενη Τακτική Γενική Συνέλευση και

**(δ)** τα μέλη αυτής θα ορισθούν από το Διοικητικό Συμβούλιο της Εταιρείας αφού προηγουμένως εξακριβωθεί και διαπιστωθεί η εις το ακέραιο πλήρωση των προϋποθέσεων του άρθρου 44 του ν. 4449/2017, όπως ισχύει σήμερα.

**Θέμα 9ο:**

**Έγκριση της Πολιτικής Καταλληλόλητας των μελών του Διοικητικού Συμβουλίου, σύμφωνα με το άρθρο 3 του ν. 4706/2020.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 10ο:**

**Παροχή εγκρίσεως-αδείας προς τα μέλη του Διοικητικού Συμβουλίου και τους Διευθυντές της Εταιρείας για τη διενέργεια πράξεων που υπάγονται στους σκοπούς της Εταιρείας και για τη συμμετοχή τους σε εταιρείες που επιδιώκουν όμοιους, συναφείς ή παρεμφερείς σκοπούς σύμφωνα με το άρθρο 98 παρ. 1 του ν. 4548/2018.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 11ο:**

**Έγκριση προγράμματος αγοράς ιδίων μετοχών της Εταιρείας μέσω του Χρηματιστηρίου Αθηνών, σύμφωνα με το άρθρο 49 του ν. 4548/2018, όπως ισχύει, και παροχή σχετικών εξουσιοδοτήσεων.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 12ο:**

**Τροποποίηση του άρθρου 22 του Καταστατικού της Εταιρείας.**

………………………………………………………………………………………………………………………………………….……

………………………………………………………………………………………………………………………………………….……

**Θέμα 13ο:**

**Λοιπά θέματα και ανακοινώσεις.**

………………………………………………………………………………………………………………………………………….……

………………………………………………………………………………………………………………………………………….……

Μετά την συζήτηση και λήψη αποφάσεων εφ’ όλων των θεμάτων της ημερήσιας διατάξεως και την επικύρωση των πρακτικών της Γενικής Συνέλευσης, λύεται η συνεδρίαση της παρούσας Ετήσιας Τακτικής Γενικής Συνέλευσης των μετόχων της Εταιρείας της 8ης Ιουνίου 2021.

Συνετάγη δε το παρόν πρακτικό στο Βιβλίο Πρακτικών Γενικών Συνελεύσεων της Εταιρείας, **στο οποίο Πρακτικό επισυνάπτεται ως ΠΑΡΑΡΤΗΜΑ και αποτελεί αναπόσπαστο τμήμα αυτού η ετήσια Οικονομική Έκθεση της κλειόμενης 32ης εταιρικής χρήσεως 2020,** και το οποίο υπογράφεται νομίμως και ως ακολούθως:

**Η Πρόεδρος**  **Ο ΓραμματέαΣ**

Ακριβές απόσπασμα από το Βιβλίο Πρακτικών Γενικών Συνελεύσεων

της Ανώνυμης Εταιρείας με την επωνυμία «ΠΛΑΙΣΙΟ COMPUTERS

ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ

ΥΠΟΛΟΓΙΣΤΩΝ ΚΑΙ ΕΙΔΩΝ ΒΙΒΛΙΟΧΑΡΤΟΠΩΛΕΙΟΥ»

Μαγούλα, 8 Ιουνίου 2021

Η Πρόεδρος της Γενικής Συνέλευσης